
REFERAT
privind lucrările de investiţii
la S.C. Colterm S.A. finanţate din bugetul de stat


Având în vedere criteriile de performanţă structurale privind sistemele publice centralizate de alimentare cu energie termică, asumate prin angajamente internaţionale, referitoare la reducerea şi eliminarea treptată până în anul 2007, a subvenţiilor acordate de la bugetul de stat pentru energia termică livrată populaţiei, Guvernul României a adoptat prin O.U.G. nr.  48/2004 unele măsuri privind finanţarea programelor  de eficientizare în domeniu. Astfel,  proiectele de retehnologizare ,modernizare şi dezvoltare a sistemelor centralizate de producere şi distribuţie a energiei termice vor putea fi finanţate  din sumele disponibilizate prin eliminarea treptată a subvenţiilor.  Punerea în operă a programelor de eficienţă energetică vor asigura reducerea costurilor în procesul de producţie transport şi distribuţie a energiei termice  şi creşterea gradului de suportabilitate a populaţiei privind preţul real al energiei livrate prin sistemele centralizate. 

 Strategia  privind sistemul de termoficare al municipiului Timişoara elaborată în colaborare cu G.T.Z. şi  STADWERKE KARLSRUHE şi aprobată prin H.C.L. nr. 163/2003 are ca obiectiv principal tocmai acest proces de modernizare prin care reducerea de preţ a energiei va putea fi materializată în folosul consumatorilor. În acest sens se  impun succesiv următoarele măsuri :

-pe termen scurt: modernizarea instalaţiilor de producere a energiei termice, reabilitarea reţelelor primare şi secundare , automatizarea şi modernizarea punctelor şi a centralelor termice;

-pe termen mediu: montarea în C.T. –Sud a unei instalaţii de producere a energiei electrice şi termice de putere medie ( turbină cu abur în contrapresiune de 19 M.W. cuplată cu un generator electric), şi transformarea unor puncte termice în centrale termice de cartier cu precădere în soluţie tehnică de „cogenerare de mică putere”;

-pe termen lung : dezvoltarea la C.T. Sud a producţiei de energie electrică prin extinderea cu unităţi moderne de cogenerare în ciclu mixt de mare putere şi modernizarea C.E.T. Centru printr-o unitate de cogenerare de medie putere , în soluţie modernă de turbină cu gaze şi cazan recuperator. 

În anul 2005 s-au executat lucrări atât din surse proprii cît şi din alocaţii bugetare cu sume defalcate din TVA în conformitate cu H.G.326/2005, H.G. 690/ 2005 dintre care sunt în curs de finalizare următoarele lucrări:

· utilizarea unor turbine de mică putere ca alternativă pentru S.R.R. din C.T. Sud ;

· centrala electrică de termoficare Centru, reabilitare CAF tip 4-100Gcal/h nr. 3; 
· retehnologizarea P.T. Freidorf prin transformarea în C.T. şi implementarea

     cogenerării de mică putere prin utilizarea de motoare termice;


Totalul sumelor care urmează a fi cheltuite pe parcursul anului 2005 se cifrează la 12.000.000 RON.


În conformitate cu H.G. 48/2004 aprobată cu modificări şi completări prin Legea 430/2004 , Compania Locală de Termoficare „ Colterm” S.A. poate beneficia şi în anul 2006 de alocaţii din bugetul statului pentru modernizări şi retehnologizări.


Lucrările de investiţii în retehnologizarea şi modernizarea sistemelor centralizate de producţie şi distribuţie a energiei termice propuse a fi executate în anul următor au fost aprobate în Adunarea Generală a Acţionarilor şi Consiliul de Administraţie al societăţii cu H.C.A. nr 43/27.10.2005.

Toate aceste lucrări au ca scop principal reducerea costurilor în procesul de producţie al energiei termice şi electrice , obţinerea de venituri din vânzarea de energie electrică.
Având în vedere iminenta aderarea a României la U.E. începând cu anul 2007, este necesar ca, în conformitate cu obligaţiile asumate, să se execute o serie de lucrări de conformare de mediu, ca parte integrantă procesului de producţie.
În concluzie propunem spre aprobarea Consiliului Local  Timişoara lucrările de investiţii ce se vor realiza în anul 2006 la Compania Locală de Termoficare Colterm S.A. cu finanţare de la bugetul de stat în conformitate cu OUG nr48/2004 şi din surse proprii ale societăţii. 

